Diari Oficial de la Generalitat Valenciana


Sumari del DOGV 455, del 30-10-1986 (1986/807446)

ORDRE de 19 de setembre de 1986, de la Conselleria d'Agricultura i Pesca, per la qual es aprovat el Pla d'Obres i Millores Territorials de la zona de concentració parcellaria de Titaigües (València).
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   455

Data del DOGV
:   30-10-1986

Secció del DOGV
:   ALTRES DISPOSICIONS

Número del document
:   1986/807446


Data del document
:   19-09-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 19 de setembre de 1986, de la Conselleria d'Agricultura i Pesca, per la qual és aprovat el Pla d'Obres i Millores Territorials de la zona de concentració parcel.lària de Titagües (València).  
Pel Reial Decret 1654/82, de 18 de juliol, fou declarada d'utilitat pública i urgent execució la concentració parcel·laria de la zona de Titagües (València). Per donar compliment al que disposa l'article 82 de la Llei de Reforma i Desenvolupament Agrari, de 12 de gener de 1973, els Serveis Territorials de la Conselleria d'Agricultura i Pesca de València han redactat, i sotmeten a l'aprovació de la Conselleria d'Agricultura i Pesca, el «Pla d'Obres i Millores Territorials» de la susdita zona, que es refereix a obres de camins rurals, acondicionament de desaigües, sondejos d'investigació d'aigües soterrànies, transformació en regadiu; obres d'infrastructura del polígon ramader.   
Examinat el susdit Pla aquesta Conselleria considera que les obres que s'hi inclouen han estat classificades escaientment, segons determina l'article 61 de la Llei de Reforma i Desenvolupament Agrari, i que al mateix temps aquestes obres són convenients per tal d'obtenir de la concentració parcel·laria els majors beneficis per a la producció de la zona i per als agricultors i ramaders afectats.   
En atenció d'aquests motius,   
ORDENE:  
Article primer  
Es aprovat el Pla d'Obres i Millores Territorials (primera part) de la zona de Concentració Parcel·laria de Titagües (València).   
Article segon  
D'acord amb els articles 62, 65 i 70 de la Llei de Reforma i Desenvolupament Agrari, hom considera que les obres de construcció dels camins rurals, inclosos els del polígon ramader, les de sondejos d'investigació d'aigües soterrànies i les d'acondicionament de desaigües, queden classificades com a d'Interés General en el Grup a) de l'article 61 de dita Llei, fet pel qual han de ser totalment subvencionades; i que les altres obres incloses en el Pla queden classificades com a Obres Complementàries per a la zona en el Grup d) de l'esmentat article, tot establint-se per a aquestes els auxilis següents:   
-Per a les obres de transformació en regadiu una subvenció del 40% i una bestreta del 60% restant, reintegrable en un període de 10 anys.   
-Per a les obres d'infrastructura del polígon ramader, exceptuant els camins, una subvenció del 30% i una bestreta de l'altre 70%, reintegrable en un període de 10 anys.   
-Les quantitats anticipades reportaran un interés del 4% anual, d'acord amb el que disposa l'article 74 de la Llei de Reforma i Desenvolupament Agrari.   
Article tercer  
La Direcció General de Desenvolupament Agrari dictarà les normes pertinents per a la millor aplicació del que disposa la present disposició.   
DISPOSICIO FINAL  
La present Ordre entrarà en vigor el mateix dia de la publicació en el Diari oficial de la Generalitat Valenciana.   
València, 19 de setembre de 1986.-El Conseller d'Agricultura i Pesca: Lluis Font de Mora i Montesinos.